ຜູ້ນຳສະຫະຣັດ ແລະຈີນ ສົນທະນາຫາຣື ກ່ຽວກັບເຣື່ອງການຄ້າ ການປ່ຽນແປງຂອງດິນຟ້າອາກາດ ແລະທິເບດ
ຂ່າວສຳຄັນອື່ນໆ: ທ່ານໂອບາມາ ກ່າວວ່າ ອີຣ່ານ ຕ້ອງພິສູດໃຫ້ເຫັນ ເຖິງຈຸດປະສົງ ໃນທາງສັນຕິ ໃນ ໂຄງການນິວເຄລັຽຂອງຕົນ; ອັງກິດສເນີເປັນເຈົ້າພາບ ຈັດກ
ປະທານາທິບໍດີສະຫະຣັດ ທ່ານ BARACK OBAMA ແລະປະທານ ປະ ເທດຈີນ ທ່ານ HU JINTAOໄດ້ສິ້ນສຸດການ ເຈຣະຈາຫາຣື ເປັນເວລາ ຫລາຍໆຊົ່ວໂມງ ທີ່ ນະຄອນຫລວງປັກກິ່ງໃນວັນອັງຄານມື້ນີ້ ດ້ວຍ ການໃຫ້ຄຳໝັ້ນສັນຍາ ຄືນໃໝ່ອີກວ່າ ຈະຮ່ວມ ມືກັນໃນທຸກໆດ້ານ ນັບແຕ່ເຣື່ອງ ເສຖກິດຂອງ ໂລກ ການຫ້າມແຜ່ຜາຍອາວຸດນິວເຄລັຽຕລອດ ທັງການປ່ຽນແປງຂອງດິນຟ້າອາກາດ ໃນການ ຖແລງ ຕໍ່ກອງປະຊຸມນັກຂ່າວລຸນຫຼັງການພົບ ປະກັນ ຂອງພວກທ່ານນັ້ນ ທ່ານ OBAMA ໄດ້ກ່າວເນັ້ນວ່າທຸກໆບັນຫາທ້າທາຍທີ່ສຳຄັນໆ ຂອງສັຕວັດທີ 21 ແມ່ນເປັນບັນຫາທີ່ແຕະຕ້ອງທັງສອງປະເທດ ທ່ານກ່າວວ່າ ບັນຫາທ້າທາຍເຫລົ່ານີ້ ຈະບໍ່ສາມາດແກ້ໄຂໄດ້ຕາມລຳພັງ ພວກຜູ້ນຳທັງສອງ ບໍ່ໄດ້ຕອບຄຳຖາມ ຂອງພວກນັກຂ່າວ ການເຈຣະຈາບໍ່ໄດ້ສ້າງ ຄວາມກ້າວໜ້າ ທີ່ສຳຄັນໆໃດໆ ແຕ່ທ່ານ HU ເວົ້າວ່າ ພວກທ່ານໄດ້ສ້າງຄວາມກ້າວໜ້າ ໃນລະຫວ່າງ ການສົນທະນາຫາຣືກັນ ຂອງພວກທ່ານ ນອກນັ້ນທ່ານຍັງກ່າວເນັ້ນ ເຖິງຄວາມຈຳເປັນ ໃນການເອົາມາຕການ ທີ່ເປັນຮູປທັມເພື່ອຮັບມື ກັບອັນທີ່ ທ່ານເອີ້ນວ່າ ບັນຫາທ້າທາຍ ຮ່ວມກັນ ປະທານາທິບໍດີ ສະຫະ ຣັດທ່ານ BARACK OBAMA ກ່າວວ່າອີຣ່ານ ຈະປະເຊີນ ກັບຜົນທີ່ຕິດຕາມມາຢ່າງຮ້າຍແຮງ ຖ້າອີຣ່ານຫາກບໍ່ສະແດງ ໃຫ້ເຫັນວ່າ ໂຄງການ ນິວເຄລັຽຂອງຕົນເປັນໂຄງການ ທີ່ມີຈຸດປະສົງ ໃນທາງສັນຕິ ແລະໂປ່ງໃສ ປະທານາທິບໍດີ OBAMAກ່າວຕໍ່ກອງປະຊຸມ ຖແລງຂ່າວ ທີ່ ນະຄອນຫຼວງ ປັກກິ່ງ ໃນວັນອັງຄານ ມື້ນີ້ວ່າສະຫະຣັດ ແລະຈີນ ໄດ້ເຫັນພ້ອມ ນຳກັນວ່າ ອີຣ່ານຕ້ອງໄດ້ໃຫ້ ການຄ້ຳປະກັນ ກ່ຽວກັບຈຸດ ປະສົງ ໃນທາງສັນຕິ ຂອງຕົນນັ້ນ ຕໍ່ປະຊາ ຄົມນາໆຊາດ ຈີນແລະສະຫະຣັດແມ່ນຮວມຢູ່ໃນ ກຸ່ມ 6 ປະເທດ ທີ່ເອີ້ນກັນວ່າ 5 ມະຫາອຳນາດ ບວກນຶ່ງ ທີ່ກຳລັງຊອກຫາຊ່ອງທາງ ເປີດການເຈຣະຈາ ເພື່ອຍຸຕິ ໂຄງການນິວເຄລັຽ ຂອງອີຣ່ານ ອົງການນິວເຄລັຽ ຂອງສະຫະປະຊາຊາດ ກ່າວວ່າ ຕົນມີຄວາມວິຕົກກັງວົນ ຢ້ານວ່າອີຣ່ານ ຍັງປົກປິດ ກ່ຽວກັບເຣື່ອງ ສະຖານທີ່ ແລະລາຍລະອຽດ ທີ່ພົວພັນກັບໂຄງການນິວເຄລັຽ ຂອງຕົນນັ້ນຢູ່ ໃນລາຍງານ ຂອງອົງການ ພະລັງງານ ປະຣະມະນູສາກົນທີ່ພິມເຜີຍແຜ່ ໃນວັນຈັນວານນີ້ ທາງອົງການນີ້ເວົ້າວ່າ ອີຣ່ານໄດ້ແກ່ຍາວການເປີດເຜີຍ ກ່ຽວກັບ ໂຮງກັ່ນທາດ ຢູເຣນຽມ ໃກ້ໆເມືອງ QOM ຊຶ່ງພາໃຫ້ມີຄຳຖາມກ່ຽວກັບ ຄວາມເປັນໄປໄດ້ ໃນກິຈການອື່ນໆ ທີ່ບໍ່ມີການ ເປີດເຜີຍຂອງອີຣ່ານນັ້ນ ອັງກິດໄດ້ສເນີທີ່ຈະເປັນເຈົ້າ ພາບ ຈັດກອງປະຊຸມນາໆຊາດກ່ຽວກັບອັຟກາ ນິສຖານ ໃນຕົ້ນປີໜ້າ ຊຶ່ງຈະຕັ້ງ ກຳນົດເວລາ ໃນການມອບໂອນຄວາມຮັບຜິດຊອບ ໃນດ້ານ ຄວາມໝັ້ນຄົງ ໃຫ້ແກ່ ກຳລັງທະຫານ ອັຟກາ ນິສຖານເລີ້ມຕົ້ນ ໃນປີ 2010 ໃນຄຳປາສັຍ ທີ່ກຸງລອນດອນ ໃນມື້ວັນຈັນວານນີ້ນາຍົກຣັຖ ມຸນຕຣີ GORDON BROWN ກ່າວວ່າ ທ່ານ ຕ້ອງການ ຢາກໃຫ້ກອງປະຊຸມທີ່ວ່ານີ້ ກຳນົດ ໂຄງຮ່າງ ທີ່ກວ້າງຂວາງ ທາງດ້ານການເມືອງ ທີ່ຈະອຳນວຍໃຫ້ຍຸທສາດ ທາງດ້ານທະຫານ ສາມາດບັນລຸ ຄວາມສຳເຣັດໄດ້ ທ່ານ BROWN ເວົ້າວ່າພັຍຂົ່ມຂູ່ ທີ່ໃຫຍ່ທີ່ສຸດ ຕໍ່ຄວາມໝັ້ນຄົງ ແຫ່ງຊາດ ຂອງອັງກິດແມ່ນພວກກໍ່ການຮ້າຍຂ້າມຊາດ ແຕ່ທ່ານ ກໍໃຫ້ຂໍ້ສັງເກດວ່າ ໄດ້ມີຄວາມກ້າວໜ້າທີ່ແທ້ຈິງ ໃນການຕໍ່ຕ້ານ ກຸ່ມກໍ່ການຮ້າຍ AL-QAIDA ຢູ່ໃນອັຟການິສຖານແລະປາກິສຖານ ໂດຍເວົ້າວ່າ ຫົວໜ້າ 7 ຄົນ ຂອງຈຳນວນທັງໝົດ 12 ຄົນຂອງກຸ່ມກໍ່ການຮ້າຍ AL-QAIDA ໄດ້ຖືກຂ້າຕາຍ ນັບແຕ່ ເດືອນມັງກອນ ປີ 2008ເປັນຕົ້ນມາ ນອກນັ້ນ ໃນມື້ວານນີ້ ຣັຖບານ ອັຟການິສຖານ ຍັງໄດ້ປະກາດ ກ່ຽວກັບການສ້າງຕັ້ງ ຜແນກການຕໍ່ຕ້ານ ການສໍ້ຣາດບັງຫລວງຂຶ້ນ ເພື່ອສືບສວນກ່ຽວກັບການສໍ້ໂກງ ຂອງເຈົ້າໜ້າທີ່ ອະວຸໂສ ສະຫະພາບ ຢູໂຣບ ໄດ້ປະຕິເສດ ຕໍ່ການຮ້ອງຂໍ ຂອງພວກ ຜູ້ນຳປາແລສໄຕນ໌ທີ່ຢາກໃຫ້ສະຫະພາບຢູໂຣບ ສນັບສນຸນແຜນການຂອງຕົນ ເພື່ອໃຫ້ຮັບຮູ້ ປາ ແລສໄຕນ໌ໃນຖານະຣັດເອກກະຣາດ ຢູ່ທີ່ສະມັດ ຊາໃຫຍ່ ໂດຍປາສຈາກການຍິນຍອມເຫັນພ້ອມຂອງອິສຣາແອລ ທ່ານ CARL BILDT ຣັຖມຸນ ຕຣີການຕ່າງປະເທດສະວີເດັນຊຶ່ງປະເທດ ຂອງທ່ານ ພວມກຳຕຳແໜ່ງ ປະທານວຽນ ຂອງສະຫະພາບຢູໂຣບນັ້ນ ກ່າວວ່າມັນຈະເປັນ ການໄວເກີນໄປ ທີ່ຈະຮັບຮູ້ ຣັດເອກກະຣາດ ປາແລສໄຕນ໌ໃນເວລານີ້ ເນື່ອງຈາກວ່າ ສະພາບການ ຍັງບໍ່ພ້ອມເທື່ອສຳລັບການເຄື່ອນໄຫວແບບນັ້ນ ທ່ານ BILDT ໄດ້ແສດງຄວາມເຫັນດັ່ງກ່າວ ຂອງທ່ານ ລ່ວງໜ້າກອງປະຊຸມ ຂອງບັນດາ ຣັຖມຸນຕີການຕ່າງປະເທດ ຂອງສຫະພາບຢູໂຣບ ຢູ່ນະຄອນຫລວງ BRUSSELS ຂອງປະເທດBELGIUM ທ່ານກ່າວວ່າ ຄນະຣັຖມຸນຕຣີ ຈະຫາຣືກັນ ຊອກຫາຊ່ອງທາງອື່ນໆເພື່ອສະແດງການສນັບສນູນ ຕໍ່ຊາວປາແລສໄຕນ໌ ອະດີດ ປະທານາທິບໍດີສະຫະຣັດທ່ານ JIMMY CARTER ໄດ້ເດີນ ທາງ ໄປເຖິງ ປະເທດໄທ ໃນມື້ວັນຈັນ ວານນີ້ເພື່ອຊ່ອຍສ້າງເຮືອນ ໃຫ້ພວກຄົນທຸກ 82 ຫຼັງ ຊຶ່ງຈຳນວນດັ່ງກ່າວແມ່ນເພື່ອເປັນກຽດໃນການ ມີພຣະຊົນມາຍຸ ຄົບຮອບ 82 ພັນສາ ຂອງກະ ສັດ ພູມີພົນອະດຸນຍະເດດ ຂອງໄທ ໃນວັນທີ 5 ທັນວາ ຈະມານີ້ ທ່ານ CARTER ແລະພັລຍາ ທ່ານນາງROSALYNN ໃຊ້ເວລາ ນຶ່ງອາທິດ ໃນແຕ່ລະປີ ເພື່ອເຮັດວຽກ ໃຫ້ແກ່ອົງການ ການກຸສົນHABITAT FOR HUMANITY ໃນໂຄງການ ທີ່ຮູ້ກັນ ໃນນາມໂຄງການ ວຽກງານຂອງທ່ານCARTER ໃນປະເທດຕ່າງໆ ເຊັ່ນອິນເດັຽ ເກົາຫລີ ແລະຟີລິບປິນ ການເດີນທາງໃນປີນີ້ ແມ່ນຮວມທັງ ໂຄງການຕ່າງໆ ໃນ 5 ປະເທດ ເຂດແມ່ນ້ຳຂອງ ມີພວກອາສາສະມັກຫຼາຍພັນຄົນ ກຳລັງພາກັນເຮັດວຽກ ກ່ຽວກັບໂຄງການທ່ານ CARTER ຊຶ່ງຈະສ້າງແລະສ້ອມແປງເຮືອນ 166 ຫຼັງ ຢູ່ທີ່ກຳປູເຈັຽ ຈີນ ລາວ ໄທ ແລະວຽດນາມ ອົງການHABITAT FOR HUMANITY ກ່າວວ່າ ເກືອບ 1 ສ່ວນ 5 ຂອງປະຊາຊົນໃນເຂດອ່າງແມ່ນ້ຳຂອງ ດຳຣົງຊີວິດ ຢູ່ດ້ວຍຄວາມທຸກຍາກ ຊຶ່ງຫລາຍໆຄົນຂອງຈຳນວນນີ້ ແມ່ນມີລາຍໄດ້ ບໍ່ຮອດ 1 ໂດລາ ຕໍ່ຄົນຕໍ່ມື້ ເຈົ້າໜ້າທີ່ມຽນ ມາກ່າວວ່າ ເຊື່ອວ່າມີຢ່າງນ້ອຍ 50 ຄົນໄດ້ ຈົມນ້ຳຕາຍ ເວລາເຮືອຂ້າມຟາກລຳນຶ່ງ ທີ່ມີຜູ້ ໂດຍສານ ເກືອບ 180 ຄົນ ໄດ້ຕຳກັນ ກັບ ເຮືອພ້ວງແລະບັນທຸກລຳນຶ່ງ ເຈົ້າໜ້າທີ່ກ່າວ ໃນວັນອັງຄານ ມື້ນີ້ວ່າ ໄດ້ມີການພົບເຫັນສົບ ຄົນຕາຍ 31ສົບແລ້ວ ຫລັງຈາກ ໄດ້ເກີດ ອຸບັດຕິເຫດ ໃນມື້ວັນອາທິດຜ່ານມາ ແລະ 21 ຄົນຍັງຫາຍສາບສູນ ເຈົ້າໜ້າທີ່ເວົ້າວ່າ ພວກ ຜູ້ໂດຍສານທີ່ເຫລືອໄດ້ຖືກຊ່ອຍຊີວິດໄວ້ໄດ້ ແລະໄດ້ພາກັນ ເດີນທາງກັບຄືນ ໄປບ້ານຂອງພວກເຂົາເຈົ້າແລ້ວ ອຸບັດຕິເຫດ ດັ່ງກ່າວນີ້ ເກີດຂຶ້ນທີ່ ແມ່ນ້ຳ NGAWUMຊຶ່ງຢູ່ໃນບໍຣິເວນ 3 ຫລ່ຽມປາກແມ່ນ້ຳ ອີຣະວະດີ ໃນພາກໃຕ້ ຂອງປະເທດມຽນມາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ